വാഹനം കയറ്റിയിറക്കി ശരീരം വികൃതമാക്കിതാലിബാന് ഡാനിഷ് സിദ്ധിഖിയെ കൊലപ്പെടുത്തിയത് അതിക്രൂരമായി അഫ്ഗാനിസ്ഥാനില് താലിബാന് ഭീകരാക്രമണത്തില് കൊല്ലപ്പെട്ട മാധ്യമ പ്രവര്ത്തകന് ഡാനിഷ് സിദ്ധിഖിയുടെ മരണത്തിന്റെ കൂടുതല് തെളിവുകള് പുറത്ത് താലിബാന് അതിക്രൂരമായ രീതിയിലാണ് സിദ്ധിഖിയെകൊലപ്പെടുത്തിയത്.സിദ്ധിഖി കൊല്ലപ്പെട്ട ശേഷവും അതിക്രൂരമായി ശരീരഭാഗങ്ങള് വികൃതമാക്കിയാണ് താലിബാന് പക തീര്ത്തത്. ശരീരത്തില് വെടിയുണ്ടകള് തുളഞ്ഞുകയറിത്തിന്റെ പാടുകളും കണ്ടെത്തി.12 വെടിയുണ്ടകളാണ് സിദ്ധീഖിയുടെ ശരീരത്തില് കണ്ടെത്തിയത്. ശരീരം വലിച്ചിഴച്ചതിന്റെ പാടുകളും തലയിലും നെഞ്ചിലും ഭാരമുള്ള വാഹനം നിരവധിതവണ കയറ്റിയിറക്കിയതിന്റെ പാടുകളും കണ്ടെത്തിയിട്ടുണ്ട്. അഫ്ഗാനിസ്ഥാനിലെ രഹസ്യാന്വേഷണ ഏജന്സിയുടേതാണ് വിവരം പുറത്ത് വിട്ടത്. ജൂലൈ പതിനാറാം തീയതിയാണ് അഫ്ഗാന് സേനയും താലിബന് ഭീകരരും തമ്മിലുള്ള ഏറ്റുമുട്ടലില് മാധ്യമപ്രവര്ത്തകന് ഡാനിഷ് സിദ്ധിഖി കൊല്ലപ്പെടുന്നത്. ഇദ്ദേഹത്തിന് ഒപ്പമുണ്ടായിരുന്ന സൈനികരും ഏറ്റുമുട്ടലില് കൊല്ലപ്പെട്ടിരുന്നു. അഫ്ഗാനിസ്ഥാനി സൈന്യം സഞ്ചരിച്ച വാഹനത്തിന് നേരെയായിരുന്നു താലിബാന് വെടിയുതിര്ത്തത്. അക്രമത്തില് ഡാനിഷ് സിദ്ധിഖിക്ക് പരുക്കേല്ക്കുകയും തൊട്ടടുത്തുള്ള പള്ളിയില് കൊണ്ടുപോയി പ്രാഥമിക ചികിത്സ നല്കുന്നതിന് ഇടയില് പള്ളിയില് മാധ്യമ പ്രവര്ത്തകന് ഉണ്ടെന്ന വിവരമറിഞ്ഞ് താലിബാന് പള്ളി ആക്രമിക്കുകയും സിദ്ധിഖിയെ ക്രൂരമായി കൊലപ്പെടുത്തുകയുമായിരുന്നു. സിദ്ധീഖിയെ രക്ഷിക്കാന് ശ്രമിക്കുന്നതിനിടയില് രണ്ട് സൈനികരെയും താലിബാന് കൊല്ലപ്പെടുത്തി.